|  |
| --- |
| ***We're Only in It for the Money***  Studioalbum av The Mothers of Invention |
|  |
| **Utgjeve** | 4. mars 1968 |
| **Innspelt** | 14–16. mars; 2–9. august; oktober 1967  ved Capitol Studios, LA; Mayfair og Apostolic Studios, NYC |
| **Lengd** | 39:15 |
| **Selskap** | Verve |
| **Produsent** | Frank Zappa |
|
| Frank Zappa-kronologi |
| *Lumpy Gravy*(1967) | *We're Only in It for the Money* | *Cruising with Ruben & the Jets*(1968) |
| The Mothers of Invention-kronologi |
| *Absolutely Free*(1967) | *We're Only in It for the Money* | *Cruising with Ruben & the Jets*(1968) |
| Singlar frå *We're Only in It for the Money* |
| 1. «Lonely Little Girl»Utgjeve: 1967 (non-LP version)
 |

***We're Only in It for the Money*** er det tredje studioalbumet til The Mothers of Invention. Det kom ut 4. mars 1968 på Verve Records, og vart sidan miksa på ny og spelt inn på ny av Frank Zappa og gjeve ut sjølvstendig på Rykodisc Records i 1986.

Som med dei to førre albuma til bandet, er *We're Only in It for the Money* eit konseptalbum, og driv satire over politikk på både venstre- og høgresida, særleg hippiekulturen og The Beatles-albumet *Sgt. Pepper's Lonely Hearts Club Band*. Det vart til som ein del av eit prosjekt kalla *No Commercial Potential*, som òg resulterte i tre andre album: *Lumpy Gravy*, *Cruising with Ruben & the Jets* og *Uncle Meat*.

*We're Only in It for the Money* består av rock, orkestermusikk og eksperimentell musikk, der orkesterdelane vart spelte inn for *Lumpy Gravy*, som tidlegare vart gjeve ut som eit instrumentalt soloalbum av Capitol Records og sidan gjeve ut på ny i ei redigert utgåve av Zappa for Verve. Den redigerte utgåva av *Lumpy Gravy* vart produsert samstundes med *We're Only in It for the Money* og er den første delen av ein konseptuell kontinuitet, som held fram med den redigerte *Lumpy Gravy* og avslutta med det siste albumet til Zappa, *Civilization Phaze III* (1994).

Bakgrunn
--------

Medan han filma *Uncle Meat*, spelte Frank Zappa inn musikk i New York City for eit prosjekt kalla *No Commercial Potential*, som enda opp med at det vart produsert fire album: *We're Only in It for the Money*, ei revidert utgåve av soloalbumet *Lumpy Gravy*, *Cruising with Ruben & the Jets* og *Uncle Meat*, som bestod av filmmusikken til filmen med same namn, og som ikkje var heilt ferdig før 1987.

Zappa sa: «Det er alt eitt album. All musikken på albuma er organisk knytte til kvarandre og om eg hadde hatt alle masterlydbanda kunne eg tatt eit barberblad, kutta dei opp og sett dei saman i ei anna rekkefølgje, og det ville framleis vore eit musikkstykke ein kunne lytte til. Så kunne eg tatt barberbladet igjen, kutta det opp og sett det saman på ein annan måte igjen, og det ville framleis ha gjeve meining. Eg kunne gjort dette på tjue måtar. Materialet er definitivt knytt til kvarandre».

Etter kvart som innspelinga heldt fram, gav The Beatles ut det kritikarroste albumet *Sgt. Peppers Lonely Hearts Club Band*. Zappa valde då å endre konseptet på albumet sitt til å bli ein parodi av Beatles-albumet, fordi han følte the Beatles var falske og «only in it for the money» (berre med for pengane si skuld). The Beatles vart eit symbol for det Zappa meinte var ei privatisering av ungdomskulturen, og albumet tente som kritikk mot dei og psykedelisk rock som ein heilskap.

Innspeling
----------

Bandmedlem Ray Collins hadde slutta i the Mothers før innspelingane i New York fann stad, men kom seinare inn i bandet att då dei spelte inn doo-wop-songane som danna albumet *Cruisin' with Ruben & the Jets*. Gary Kellgren vart hyrt inn som lydteknikar for prosjektet og enda opp med å spele inn den kviskra dialogen ein kan høyre mellom songane på *We're Only in It for the Money*. Under innspelingane, kravde Verve at Zappa skulle fjerne eit vers frå songen «Mother People». Zappa føydde seg, men reverserte innspelinga og tok med verset spelt av baklengs som ein del av dialogsporet «Hot Poop», som avsluttar den første sida, men dette vart fjerna av Verve sjølv på seinare trykkingar av plata.

Medan han spelte inn *We're Only in It for the Money*, oppdaga Zappa at strengane på flygelet i Apostolic Studios resonnerte når nokon snakka nær dei. «Piano people»-eksperimentet gjekk ut på at Zappa fekk forskjellige folk til å improvisere ein dialog til tema som Zappa gav dei. Av dei som snakka i prosjektet finn ein mellom anna Eric Clapton, Rod Stewart og Tim Buckley. «Piano people»-stemmene bestod hovudsakleg av Motorhead Sherwood, Roy Estrada, Spider Barbour, All-Night John (studiomanageren) og Louis Cuneo, som var kjend for latteren sin, som høyrtes ut som ein «psykotisk kaklun».

Under produksjonen eksperimenterte Zappa med innspelingas- og redigeringsteknikkar som gav uvanlege teksturar og musique concrète-stykke. Albumet består av forkorta songar avbrotne av segment med dialog og musikk utan samband til songane, noko som endra kontinuiteten på albumet. Segment med orkestermusikk på albumet kom frå soloalbumet til Zappa, som kom ut på Capitol Records som *Lumpy Gravy* i 1967. MGM hevda at Zappa etter kontrakten hans berre kunne spele inn musikk for dei, så Zappa redigerte så *Lumpy Gravy*, og gav ut ein drastisk annleis versjon for Verve Records, etter at *We're Only in It for the Money* kom ut. Omslaget av *Lumpy Gravy* identifiserte det som «phase 2 of *We're Only in It for the Money*», medan *We're Only in It for the Money* vart identifisert på omslaget som «phase one of *Lumpy Gravy*», og synte til den konseptuelle kontinuiteten mellom dei to albuma.

Før utgjevinga, sensurerte MGM fleire spor utan at Zappa kjende til det, var involvert eller hadde gjeve løyve til det, og seinare trykkingar av plata hadde ytterlegare delar sletta. På songen «Absolutely Free», vart linja «I'm not going to do any more publicity balling for you» redigert av MGM for å fjerne ordet «balling», og endra konteksten til setninga. På songen «Let's Make The Water Turn Black», vart linja «and I still remember Mama, with her apron and her pad, feeding all the boys at Ed's Cafe» fjerna. Zappa fekk seinare vite at linja vart sensurert fordi MGM-sjefane trudde at ordet «pad» synte til eit damebind, i staden for ei notisblokk for å ta i mot bestillingar. I tillegg vart Lenny Bruce-referansen i «Harry, You're A Beast» sensurert, og den talte delen av «Concentration Moon» som synte til The Velvet Underground som «as shitty a group as Frank Zappa's group». Zappa nekta å seinare å motta ein pris for albumet då han vart klar over sensuren, og sa «Eg vil heller at prisen går til fyren som endra plata, for det du høyrer reflekterer betre det han gjorde enn det eg gjorde».

### Tekstar

I teksten hans for *We're Only in It for the Money* snakkar Zappa som ei stemme for «freaks—innbilte utskot som ikkje passa inn i ei gruppe», i følgje Allmusic sin Steve Huey. Sidan driv albumet satire med hippie-kulturen og politikk på både venstre- og høgresida, og skildrar begge sider som «fangar av den same trongsynte, overflatiske falskheita».

Zappa sa seinare i 1978 at «hippiear var ganske dumme. [...] folka som var involvert i ungdomsprosessar [...] er særs sensitive til kritikk. Dei tar alltid seg sjølv så seriøst. Så ein kvar som drar prosessen i tvil, om det er ein fredsmarsj eller kjærleiksperler eller kva som helst - så er personen ein fiende og må handsamast hardt. Så me vart kraftig kritisert, fordi me våga å hinte om at det som føregjekk i røynda var ganske idiotisk.».

Eit anna element av tekstane på albumet kom frå hersinga og arrestasjonane til Los Angeles Police Department av unge rockefans, slik at det vart vanskeleg for bandet å spele på Vestkysten. Bandet flytta derfor til New York City fordi det var lettare å få spelejobbar her. I tillegg refererte Zappa til komikaren Lenny Bruce. I songen «Harry, You're A Beast» siterer Zappa den faste frasen til Bruce, «To Is A Preposition, Come Is A Verb».

Songen «Flower Punk» parodierer garagerock-klassikaren «Hey Joe», og handlar om ein ungdom som dreg til San Francisco for å verte eit blomsterbarn og bli memd eit psykedelisk rockeband. I tillegg refererer songen til «Wild Thing», ein av songane som definerte motkulturen på den tida.

Plateomslag
-----------

Den kunstnariske leiaren til Zappa, Cal Schenkel, fotograferte eit collage for plateomslaget, som parodierte omslaget til The Beatles sitt *Sgt. Pepper's Lonely Hearts Club Band*. Zappa brukte 4 000 dollar på fotograferinga og sa det var eit «direkte negativ» av omslaget til *Sgt. Pepper*. «[*Sgt. Pepper*] hadde blå himmel [...] me hadde torevêr». Jimi Hendrix, ein ven av Zappa, tok del i fotograferinga og står der voksskulpturen av Sonny Liston hadde vore på Beatles-omslaget.

Zappa ringde Paul McCartney og bad om løyve til parodien. McCartney sa at det var ei sak for managerane, men Zappa svarte at det artistane sjølv som var meint å sei til managerane sine kva dei skulle gjere. Uansett protesterte Capitol og albumet vart utsett i fem månader. Verve valde å gje ut albumet med eit invertert omslag, der parodiomslaget vart plassert på innsida, og innsida vart framsida av frykt for søksmål. Zappa var sint over avgjersla. Schenkel følte at *Sgt. Pepper*-parodien «var eit sterkare bilete» enn det endelege omslaget.

Utgjeving
---------

Albumet kom ut 4. mars 1968 på Verve Records. Det nådde 30. plassen på *Billboard* 200.

### Seinare utgjevingar

I 1984 førebudde Zappa ein remiks av albumet for utgjeving på CD og vinylboksen *The Old Masters I*. Remiksen sette inn lyden som var blitt sensurert av Verve, i tillegg til det originale verset av «Mother People». Det hadde òg nye rytmespor spelt inn av bassisten Arthur Barrow og trommeslagaren Chad Wackerman. Zappa gjorde seinare det same med *Cruising with Ruben & the Jets*, og sa «Lydbanda for *Ruben and the Jets* var i betre stand, men sidan eg likte resultatet på *We're Only in It for the Money*, valde eg å gjere det same med *Ruben*. Men desse er dei einaste to albuma der originalframføringa vart erstatta. Eg meinte det viktige var sjølve materialet».

*Lumpy Gravy* vart òg miksa på ny av Zappa, men ikkje gjeve ut på denne tida. Etter remiksinga vart Zappa saksøkte for $13 millionar av Jimmy Carl Black, Bunk Gardner og Don Preston, som seinare fekk med seg Ray Collins, Art Tripp og Motorhead Sherwood, som auka kravet til $16,4 millionar, fordi dei meinte dei ikkje hadde fått honorar frå Zappa sidan 1969.

Lyddokumentar-boksen *Lumpy Money* omhandlar produksjonen av *We're Only in It for the Money*, og inneheld orkesterversjonen av *Lumpy Gravy*, ein monomiks frå 1968 av *We're Only in It for the Money* og miksane frå 1984 av *We're Only in It for the Money* og *Lumpy Gravy*, i tillegg til anna material frå desse innspelingane.

Mottaking
---------

Barret Hansen hylla albumet i april 1968 for *Rolling Stone*. Han meinte det var det mest «avanserte» rockealbumet som var gjeve ut til då, men ikkje nødvendigvis det beste. Han samanlikna Zappa med the Beatles, og meinte at dei morosame og skarpe tekstane til Zappa var meir intelligenet, men klarte ikkje å tilpasse seg eit nyttverdisyn og sa ingenting om at musikken til the Beatles ikkje var vakker. Han konkluderte med at den første gjennomlyttinga kan vere særs djuptgåande, på grunn av sjokkeffekten, og at vidare lyttingar dermed ikkje vert like bra. Han vendte attende til samanlikninga med Beatles til slutt, og følte at Zappa var eit større musikalsk geni, men ikkje så komfortabel å lytte til.

### Ettermæle

Allmusic skreiv «musikken syner seg sjølv som særs sterk, og det politiske synet og det satiriske instinktet til Zappa har sjeldan vore så fokusert og relevant, noko som truleg gjer We're Only in It for the Money til det største verket hans». Robert Christgau gav albumet karakteren A og skreiv, «Med bohemlivet permanent og fullstendig forandra, har ikkje dette tidlege åtaket på massifiseringa vorte utdatert ettersom det har funne konteksten sin. Billig sarkasme er for alltid».

I 2003 vart albumet rangert på 296. plass på lista til magasinet *Rolling Stone* over dei 500 beste albuma gjennom tidene. På den oppdaterte lista frå 2012 låg albumet på 297. plass. I tillegg rangerte *Rolling Stone* albumet på 77. plass i ein artikkel frå 1987 kalla «The Top 100: The Best Albums of the Last Twenty Years». Det er òg nemnt i boka *1001 Albums You Must Hear Before You Die* i lag med det første albumet til Mothers, *Freak Out!*.

I 2005 vart albumet innført i National Recording Registry av U.S. National Recording Preservation Board som kalla det «kulturelt, historisk og estestisk signifikant» og «ein bitande satire om hippielivet og Amerika sin reaksjon på dette».

Sporliste
---------

Alle songar er skrivne av Frank Zappa.

Side ein| Nr. | Tittel | Lengd |
| --- | --- | --- |
| 1. | «Are You Hung Up?» | 1:23 |
| 2. | «Who Needs the Peace Corps?» | 2:34 |
| 3. | «Concentration Moon» | 2:22 |
| 4. | «Mom & Dad» | 2:16 |
| 5. | «Telephone Conversation» | 0:48 |
| 6. | «Bow Tie Daddy» | 0:33 |
| 7. | «Harry, You're a Beast» | 1:22 |
| 8. | «What's the Ugliest Part of Your Body?» | 1:03 |
| 9. | «Absolutely Free» | 3:24 |
| 10. | «Flower Punk» | 3:03 |
| 11. | «Hot Poop» | 0:26 |

Side to| Nr. | Tittel | Lengd |
| --- | --- | --- |
| 1. | «Nasal Retentive Calliope Music» | 2:03 |
| 2. | «Let's Make the Water Turn Black» | 2:01 |
| 3. | «The Idiot Bastard Son» | 3:18 |
| 4. | «Lonely Little Girl» | 1:09 |
| 5. | «Take Your Clothes Off When You Dance» | 1:35 |
| 6. | «What's the Ugliest Part of Your Body? (Reprise)» | 0:57 |
| 7. | «Mother People» | 2:32 |
| 8. | «The Chrome Plated Megaphone of Destiny» | 6:25 |
| **Total lengd:** | **39:15** |

Medverkande
-----------

The Mothers Today (1967)
* Frank Zappa – gitar, piano, solovokal, galskap og kutting
* Jimmy Carl Black – Indian of the group, trommer, trompet, vokal
* Roy Estrada – elektrisk bass, vokal, astma
* Billy Mundi – trommer, vokal, jakokse & underbukser med svarte blonder
* Bunk Gardner – alle treblåseinstrument, mumlande galskap
* Don Preston – pensjonert
* Ian Underwood – piano, treblåseinstrument, sunn
* Euclid James «Motorhead» Sherwood – turnémanager, barytonsaksofon, sopransaksofon, galskap for alle føremål og tenåringsappell

Andre medverkande
* Suzy Creamcheese (Pamela Zarubica) – telefonstemme
* Pamela Zarubica – vokal
* Dick Barber – snorkelydar
* Eric Clapton – mannleg stemme på «Are You Hung Up?» og «Nasal Retentive Calliope Music».
* Gary Kellgren – «the one doing all the creepy whispering»
* Spider Barbour – vokal
* Dick Kunc – «cheerful interruptions»
* Vicki Kellgren – telefonstemme
* Sid Sharp – dirigent (rettleia av Frank Zappa) frå «Abnuceals Emuukha Electric Symphony Orchestra and Chorus» på «Absolutely Free», «Mother People» og «The Chrome Plated Megaphone of Destiny»

Produksjon
* Produsent: Frank Zappa
* Leiande produsent: Tom Wilson
* Lydteknikarar: Gary Kellgren, Dick Kunc
* Remiksing: Dick Kunc
* Redigering: Dick Kunc, Frank Zappa
* Arrrangør: Frank Zappa
* Konsept: Frank Zappa
* Kunstnarisk leiar: Cal Schenkel
* Design: Cal Schenkel
* Plateomslag: Cal Schenkel
* Fotografi: Jerrold Schatzberg
* Moterådgjevar: Tiger Morse
* Garderobe: Billy Mundi

Salslister
----------

### Album

| År | Liste | Plassering |
| --- | --- | --- |
| 1968 | US *Billboard* 200 | 30 |

Kjelder
-------

* *Denne artikkelen bygger på «We're Only in It for the Money» frå Wikipedia på engelsk, den 29. mai 2014.*
	+ *Wikipedia på engelsk oppgav desse kjeldene:*

1. 1 2 3 4  Barry Miles (2004). *Frank Zappa : the biography* (23. print. utg.). New York, NY: Grove Press. s. 160, 326. ISBN 0-8021-4215-X.
2. 1 2 3 4 5 6 7 8 9 10 11 12  (2008) Plateomslagstekst for *Lumpy Money*. Zappa Records.
3. 1 2 3 4 5 6 7 8  Walley, David (1980). *No Commercial Potential: The Saga of Frank Zappa*. Da Capo Press. s. 85, 89. ISBN 0-306-80710-6.
4. 1 2 3  Schinder, Scott; Schwartz, Andy (2008). *Icons of rock : an encyclopedia of the legends who changed music forever*. Westport, Conn. [u.a.]: Greenwood Press. s. 363. ISBN 978-0-313-33847-2.
5. ↑  James, Billy (2002). *Necessity is.... : the tidleg years of Frank Zappa and The Mothers of Invention* (2. ed. utg.). Middlesex: SAF Publishing Ltd. s. 59. ISBN 0-946719-51-9.  CS1 maint: Extra text (link)
6. 1 2 3 4 5  Slaven, Neil (2003). *Electric Don Quixote: The Definitive Story of Frank Zappa*. Omnibus Press. s. 85, 100, 105. ISBN 0-7119-9436-6.
7. 1 2 3 4 5  Huey, Steve (2011). «We're Only in It for the Money – The Mothers of Invention | AllMusic». allmusic. Henta juni 26, 2011.
8. 1 2 3 4  Zappa, Frank with Occhiogrosso, Peter (1989). *The Real Frank Zappa Book*. New York: Poseidon Press. s. 84. ISBN 0-671-63870-X.
9. 1 2  Courrier, Kevin (2002). *Dangerous Kitchen: The Subversive World of Zappa*. ECW Press. s. 9, 81. ISBN 1-55022-447-6.
10. ↑  Shuker, Roy (2001). *Understanding popular music* (2. ed. utg.). Psychology Press. s. 121. ISBN 0-415-23509-X.  CS1 maint: Extra text (link)
11. ↑  Penney, Stuart (mai 1987). «Frank Zappa – The Early Albums». *Record Collector* **93**: 38–44.  `|access-date=` requires `|url=` (hjelp)
12. 1 2  Robert Christgau (2011). «Robert Christgau: CG: Artist 4155». *robertchristgau.com*. Henta juni 26, 2011.
13. ↑  Barret Hansen (1968). «We're Only In It for the Money». Arkivert frå originalen 29. mai 2014. Henta august 24, 2012.
14. ↑  Barret Hansen (april 6, 1968). «1968-04 We're Only In It For the Money (review)». *Rolling Stone*. Arkivert frå originalen 12. november 2011. Henta mai 23, 2012.
15. ↑  «The 500 Greatest Albums of All Time». *Rolling Stone*. Arkivert frå originalen 17. april 2010. Henta 29. mai 2014.
16. ↑  «Rolling Stone» (507). 27 august 1987: 144–146.  `|access-date=` requires `|url=` (hjelp)
17. ↑  Dimery, Robert (2009). *1001 Albums You Must Hear Before You Die*. Octopus Publishing Group, London. s. 156. ISBN 9781844036240. Henta 23. september 2012.
18. ↑  *The National Recording Registry 2005*, National Recording Preservation Board, The Library of Congress, mai 24, 2005 . Henta 15. mai 2014.

| * v
* d
* e
Frank Zappa and The Mothers of Invention |
| --- |
| Album | 

|  |  |
| --- | --- |
| 1960-åra | *Freak Out!***·** *Absolutely Free***·** *Lumpy Gravy***·** *We're Only in It for the Money***·** *Cruising with Ruben & the Jets***·** *Uncle Meat***·** *Mothermania***·** *Hot Rats* |
| 1970-åra | *Burnt Weeny Sandwich***·** *Weasels Ripped My Flesh***·** *Chunga's Revenge***·** *Fillmore East – June 1971***·** *200 Motels***·** *Just Another Band from L.A.***·** *Waka/Jawaka***·** *The Grand Wazoo***·** *Over-Nite Sensation***·** *Apostrophe (')***·** *Roxy & Elsewhere***·** *One Size Fits All***·** *Bongo Fury***·** *Zoot Allures***·** *Zappa in New York***·** *Studio Tan***·** *Sleep Dirt***·** *Sheik Yerbouti***·** *Orchestral Favorites***·** *Joe's Garage Act I***·** *Joe's Garage Acts II & III* |
| 1980-åra | *Tinseltown Rebellion***·** *Shut Up 'n Play Yer Guitar***·** *Shut Up 'n Play Yer Guitar Some More***·** *Return of the Son of Shut Up 'n Play Yer Guitar***·** *You Are What You Is***·** *Ship Arriving Too Late to Save a Drowning Witch***·** *The Man from Utopia***·** *Baby Snakes***·** *London Symphony Orchestra, Vol. I***·** *Boulez Conducts Zappa: The Perfect Stranger***·** *Them or Us***·** *Thing-Fish***·** *Francesco Zappa***·** *The Old Masters, Box I***·** *Frank Zappa Meets the Mothers of Prevention***·** *Does Humor Belong in Music?***·** *The Old Masters, Box II***·** *Jazz from Hell***·** *London Symphony Orchestra, Vol. II***·** *The Old Masters, Box III***·** *Guitar***·** *You Can't Do That on Stage Anymore, Vol. 1***·** *You Can't Do That on Stage Anymore, Vol. 2***·** *Broadway the Hard Way***·** *You Can't Do That on Stage Anymore, Vol. 3* |
| 1990-åra | *The Best Band You Never Heard in Your Life***·** *Make a Jazz Noise Here***·** *You Can't Do That on Stage Anymore, Vol. 4***·** *You Can't Do That on Stage Anymore, Vol. 5***·** *You Can't Do That on Stage Anymore, Vol. 6***·** *Playground Psychotics***·** *Ahead of Their Time***·** *The Yellow Shark* |
| (posthumt)1990-åra | *Civilization Phaze III***·** *The Lost Episodes***·** *Läther***·** *Frank Zappa Plays the Music of Frank Zappa: A Memorial Tribute***·** *Have I Offended Someone?***·** *Mystery Disc***·** *Everything Is Healing Nicely* |
| 2000-åra | *FZ:OZ***·** *Halloween***·** *Joe's Corsage***·** *Joe's Domage***·** *QuAUDIOPHILIAc***·** *Joe's XMASage***·** *Imaginary Diseases***·** *MOFO (Deluxe 4-Disc)***·** *MOFO (2-Disc)***·** *Trance-Fusion***·** *Buffalo***·** *The Dub Room Special!***·** *Wazoo***·** *One Shot Deal***·** *Joe's Menage***·** *Lumpy Money***·** *Philly '76* |
| 2010-åra | *Greasy Love Songs***·** *Congress Shall Make No Law...***·** *Hammersmith Odeon***·** *Feeding the Monkies at Ma Maison***·** *Carnegie Hall***·** *Understanding America***·** *Road Tapes, Venue #1***·** *Finer Moments***·** *Baby Snakes: The Compleat Soundtrack***·** *Road Tapes, Venue #2***·** *A Token Of His Extreme***·** *Roxy by Proxy***·** *Joe's Camouflage* |

 |
| Andre utgjevingar | *The \*\*\*\* of the Mothers***·** *The Guitar World According to Frank Zappa***·** *Beat the Boots***·** *Beat the Boots II***·** *Strictly Commercial***·** *Strictly Genteel***·** *Cucamonga***·** *Cheap Thrills***·** *Son of Cheep Thrills***·** *The Frank Zappa AAAFNRAA Birthday Bundle 2006***·** *The Frank Zappa AAAFNRAAA Birthday Bundle 2008***·** *Beat the Boots III***·** *The Frank Zappa AAAFNRAAAA Birthday Bundle 2010***·** *The Frank Zappa AAAFNRAAAAAM Birthday Bundle 2011* |
| Singlar | «How Could I Be Such a Fool?»**·** «Trouble Comin' Every Day»**·** «Who Are the Brain Police?»**·** «Big Leg Emma»**·** «Son of Suzy Creamcheese»**·** «Lonely Little Girl»**·** «Motherly Love»**·** «Deseri»**·** «Anyway the Wind Blows»**·** «WPLJ»**·** «My Guitar»**·** «Peaches en Regalia»**·** «Tell Me You Love Me»**·** «Tears Began to Fall»**·** «Magic Fingers»**·** «What Will This Evening Bring Me This Morning»**·** «Cletus Awreetus-Awrightus»**·** «I'm the Slime»**·** «Cosmik Debris»**·** «Don't Eat the Yellow Snow»**·** «Du Bist Mein Sofa»**·** «Find Her Finer»**·** «Disco Boy»**·** «Dancin' Fool»**·** «Bobby Brown»**·** «Joe's Garage»**·** «Stick It Out»**·** «I Don't Wanna Get Drafted»**·** «Love of My Life»**·** «Harder Than Your Husband»**·** «You Are What You Is»**·** «Goblin Girl»**·** «Valley Girl»**·** «The Man From Utopia Meets Mary Lou»**·** «Cocaine Decisions»**·** «Baby Take Your Teeth Out»**·** «In France»**·** «The Girl in the Magnesium Dress»**·** «Sexual Harassment in the Workplace»**·** «Zomby Woof»**·** «Stairway to Heaven» |
| Andre komposisjonar | «Absolutely Free»**·** «Advance Romance»**·** «The Adventures of Greggery Peccary»**·** «America Drinks & Goes Home»**·** «Are You Hung Up?»
**·** «Billy the Mountain»**·** «The Black Page»**·** «Brown Shoes Don't Make It»**·** «Camarillo Brillo»**·** «Cheepnis»**·** «Duodenum»**·** «Father O'Blivion**·** «Inca Roads»**·** «Jewish Princess»**·** «Let's Make the Water Turn Black»**·** «Memories of El Monte»**·** «Montana»**·** «Muffin Man»**·** «Nanook Rubs It»**·** «Plastic People»**·** «The Return of the Son of Monster Magnet»**·** «Rollo»**·** «Sleep Dirt»**·** «St.Alfonzo's Pancake Breakfast»**·** «Take Your Clothes Off When You Dance»**·** «A Token of My Extreme»**·** «The Torture Never Stops»**·** «What's the Ugliest Part of Your Body?»**·** «Who Needs the Peace Corps?»**·** «Willie the Pimp»**·** «Wind Up Workin' in a Gas Station» |
| Filmar | *200 Motels***·** *Baby Snakes***·** *The Dub Room Special***·** *Video from Hell***·** *Does Humor Belong in Music?***·** *The True Story of Frank Zappa's 200 Motels***·** *The Amazing Mr. Bickford***·** *Uncle Meat***·** *The Torture Never Stops* |
| Familie | Gail Zappa**·** Moon Zappa**·** Dweezil Zappa**·** Ahmet Zappa**·** Diva Zappa |
| Ande artiklar | Diskografi**·** I popkulturen**·** Captain Beefheart**·** *The Real Frank Zappa Book***·** The Frank Zappa Guitar Book**·** Zappa Plays Zappa**·** Suzy Creamcheese**·** *Pachygnatha zappa***·** *Phialella zappai***·** *Zappa confluentus***·** *3834 Zappafrank***·** Abnuceals Emuukha Electric Symphony Orchestra**·** *Frankly a Cappella***·** *King Kong: Jean-Luc Ponty Plays the Music of Frank Zappa***·** *Zappa's Universe* |
| **Kategori** |


|  |  |  |
| --- | --- | --- |
| 298: *The College Dropout* Kanye West | Plassering på lista til Rolling Stone frå 2012 over dei 500 beste albuma gjennom tidene297 *We're Only In It for the Money* Mothers of Invention | 296: *Meat is Murder* The Smiths |

|  |  |
| --- | --- |
| Autoritetsdata | 
* MusicBrainz (release-group)

 |